**Министерство на земеделието, храните и горите**

### Проект

### Наредба за допълнение на Наредба № 6 от 2018 г. за условията и реда за предоставяне на финансова помощ по Национална програма за подпомагане на лозаро-винарския сектор за периода 2019 – 2023 г.

 (oбн., ДВ, бр. 93 от 2018 г.; изм., бр. 8, 39, 53, 69 и 74 от 2019 г. и бр. 4 от 2020 г.)

**§1.** В преходни и заключителни разпоредби се създава § 6:

„§6. За всички заявления, подадени и одобрени през периода съгласно чл. 3 от Регламент за Изпълнение (ЕС) 2020/132 на Комисията от 30 януари 2020 година за определяне на спешна мярка под формата на дерогация от чл. 45, параграф 3 от Регламент (ЕС) № 1308/2013 на Европейския парламент и на Съвета по отношение на участието на Съюза в мярката за популяризиране в лозаро-винарския сектор (OJ L 27, 31.1.2020 г.):

1. Максималният размер на финансовата помощ по чл. 36, ал. 1 e до 60 на сто от стойността на допустимите разходи.

 2. Максималният размер на финансовата помощ по чл. 36, ал. 2 е до 20 на сто от стойността на допустимите разходи.”

 **Заключителна разпоредба**

**§2.** Наредбата влиза в сила от 3 февруари 2020 година.

**ДЕСИСЛАВА ТАНЕВА**

*Министър на земеделието, храните и горите*